
Répáshuta Község Önkormányzata

3559 Répáshuta, Kossuth út 2.

38-7/2012.




     JEGYZŐKÖNYV 

Készült Répáshuta Község Önkormányzata Képviselő-testületének 2012. április 26. napján 18.00 órakor kezdődő üléséről.

Jelen vannak:
Mátrai Károly polgármester


Telekes Gábor alpolgármester


Erdős Tamás önkormányzati képviselő


Kátai Imre


„


Petőfi Valéria

„


Dr. Hegyközi Béla körjegyző

A polgármester köszönti a képviselő-testületet. Megállapítja, hogy az ülés határozatképes, azt megnyitja.

Ismerteti a napirendet:

1./ Pályázat benyújtása a bükkszentkereszti óvoda fejlesztésére
     Előadó: Mátrai Károly polgármester
A napirendi ponttal valamennyi képviselő egyetért.

A polgármester előadja, hogy Bükkszentkereszt Önkormányzata pályázatot kíván benyújtani az óvodájuk fejlesztésére.

A bükkszentkereszti iskola és óvoda, illetve a répáshutai iskola a két önkormányzat intézményfenntartó társulása keretében működik. A társulási megállapodás alapján mindkét önkormányzat maga gondoskodik a tulajdonában lévő intézményei fenntartásáról (dologi kiadások, stb.), illetve fejlesztéséről. Mivel a bükkszentkereszti óvoda benne van a társulásban, ezért Répáshutának is határoznia kell a pályázat beadásáról. A pályázati saját forrást (4350841 Ft), természetesen teljes egészében Bükkszentkereszt biztosítja a költségvetésében.

Javasolja a pályázat benyújtásának támogatását.
Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének 

14/2012.(IV.26.) önkormányzati határozata

Tárgy: Pályázat benyújtás óvoda fejlesztésére Bükkszentkereszten

Répáshuta Község Önkormányzat Képviselő-testülete hozzájárul ahhoz, hogy a Bükkszentkereszt Önkormányzattal intézményfenntartó társulás keretében működtetett bükkszentkereszti óvoda fejlesztésére pályázatot nyújt be.

A projekt címe: Óvodafejlesztés Bükkszentkereszten

A projekt megvalósítási helyszínének pontos címe: 3557 Bükkszentkereszt, Rákóczi út 2.

A projekt megvalósítási helyszínének száma: Hrsz.: 349.

A pályázati konstrukció száma: ÉMOP-4.3.1/A-11-Nevelési intézmények fejlesztése

A projekt összes költsége: 87.016.820.-Ft

A projektnek a támogatás szempontjából elszámolható költsége: 82.665.979.-Ft

A projekt teljes költségére vonatkozó önkormányzati önrészt (4.350.841.-Ft) Bükkszentkereszt Község Önkormányzat saját forrásból biztosítja.

Az önerő biztosításának módja: Bükkszentkereszt Község Önkormányzat költségvetési előirányzata.

A pályázat benyújtásakor a ROP forrásból származó támogatás igényelt összege: 82.665.979.-Ft.

Az önkormányzat határozott a pályázat benyújtásáról, a pályázat nyertessége esetén kötelezettséget vállal a projekt megvalósításáról, és a fenntartási időtartamban való működtetéséről.

Határidő: folyamatos

Felelős: Mátrai Károly polgármester

Ezt követően a polgármester megköszöni a részvételt és az ülést bezárja.
Kmf.


Mátrai Károly
Dr. Hegyközi Béla


polgármester
körjegyző

